Rikunarita-ORG/Wikinium huggingface dataset:
# গুগল বম্বিং

২০০৬ সালে গুগল বোমার একটি উদাহরণ যা অনুসন্ধান ক্যোয়ারিকে "ক্রুটি জনিত কারণে" জর্জ ডব্লু বুশ এবং মাইকেল মুরের সাথে যুক্ত করে দেয়।
**গুগল বোমা** (ইংরেজি: Google Bomb *গূগ্‌ল্‌ বম্‌*) বা **গুগল ধোলাই** (ইংরেজি: Google Wash *গূগ্‌ল্‌ ওয়াশ্‌*) একটি ইন্টারনেট স্ল্যাং।

গুগল বোমা হামলা হয় ব্যবসায়িক, রাজনৈতিক, বা হাস্যকর উদ্দেশ্যে (বা এর কিছু সংমিশ্রণ) জন্য করা হয়। গুগল সার্চ ইঞ্জিনের র‌্যাংকিং-এ কোন ওয়েব পেজের অবস্থান নাটকীয় গতিতে উপরে তুলে আনার জন্য এটি বেশ ব্যবহৃত হয়। গুগল সার্চ ইঞ্জিনে ব্যবহৃত অ্যাল্‌গরিদম অনুসারে যত বেশি সংখ্যক অন্যান্য ওয়েব পেজে একটি পেজের সংযোগ (Link) দেয়া থাকবে, সার্চ ইঞ্জিনের ফলাফলে তার অবস্থান হওয়ার সম্ভাবনা তত উপরে। গুগল বোমা-র ব্যবহারকারী এই গুগলের এই বৈশিষ্ট্যটি অপব্যবহারের সুযোগ নেন। বেশির ভাগ সময়ই এর উদ্দেশ্য হয় নিখাদ মজা অথবা রাজনৈতিক।

২০০১ সালে, এপ্রিলের ৬ তারিখে প্রকাশিত একটি নিবন্ধে অ্যাডাম ম্যাথিস (Adam Mathes) প্রথম "গুগল বোমা" কথাটি ব্যবহার করেন। একটি ক্রিয়া এবং একটি বিশেষ্য উভয় হিসাবে ব্যবহৃত, 'গুগল বোম্বিং' মে ২০০৫ সালে নিউ অক্সফোর্ড আমেরিকান অভিধানে চালু করা হয়েছিল।

এ মুহূর্তে (সেপ্টেম্বর ৩, ২০০৬) কেউ যদি গুগলে গিয়ে "Failure" কথাটি লিখে *ভাগ্যবান মনে করছি* (ইংরেজিতে *I'm Feeling Lucky*) বোতামটি চেপে সন্ধান করেন তাহলে গুগল তাকে যুক্তরাষ্ট্রের রাষ্ট্রপতি জর্জ ডব্লিউ বুশের অফিসিয়াল ওয়েব পেজে নিয়ে যাবে। এটি গুগল বোমার একটি মজার উদাহরণ। গুগল বোমা সাধারণত দীর্ঘজীবী হয়না। অল্প কিছুদিনের মধ্যেই সবাই এর খবর পেয়ে যায়। তখন বিভিন্ন ওয়েব পেজে ক্রমাগত এর উপর লেখালেখি হতে থাকে। এক সময় একই কি-ওয়ার্ডের (keyword) জন্য আগের পেজটি আর পাওয়া যায়না।

## তথ্যসূত্র
# জন্ম
সংক্ষিপ্ত ইউআরএল

জন্মের পরক্ষণেই মা ও নবজাতকের একীকরণ আবশ্যক
**জন্ম**, **জনম** বা **প্রসব** হচ্ছে কার্য-সম্পাদনকারী, প্রাকৃতিক ও আচরণগত প্রক্রিয়া যা মাতৃগর্ভ থেকে সন্তান প্রসব করতে সাহায্য করে বা ভূমিষ্ঠ হয়। গবাদি পশু এবং কিছু অন্যান্য প্রাণীদের ক্ষেত্রে বাছুর ও মাংসাশী স্তন্যপায়ী প্রাণীদের ক্ষেত্রে শাবক প্রসব করাকে বুঝায়। প্রাকৃতিকগতভাবে মা বা স্ত্রীলিঙ্গজাতীয় প্রাণীই সন্তান প্রসবের অধিকারী হয়। মানব শিশু ভূমিষ্ঠ হয় যখন মায়ের গর্ভে রক্ষিত ভ্রুণ জরায়ুর মাধ্যমে বিশ্বে নির্গত হয়। *ওভিপারিটি* বা ডিম প্রসব, *ভিভিপারি* বা ডিমের বদলে শাবক প্রসব এবং *ওভোভিভিপারি* - ইত্যাদি ধরনের জন্ম হয়ে থাকে।

## আইনগত দিক

বিশ্বের অনেক দেশেই শিশুর জন্মের পর নির্দিষ্ট সময়ের মধ্যে প্রয়োজনীয় আনুষ্ঠানিকতা শেষে জন্মসনদ বা *বার্থ সার্টিফিকেট* উপযুক্ত কর্তৃপক্ষের কাছ থেকে গ্রহণ করতে হয়। এতে শিশুর বিস্তারিত বিবরণ লিপিবদ্ধ থাকে ও বৈধ দলিল হিসেবে স্বীকৃত হয় যা সংশ্লিষ্ট দেশের নাগরিকত্ব অর্জনে সহায়ক ভূমিকা পালন করে।
শিশু ভূমিষ্ঠ হবার পর নির্দিষ্ট তারিখ থেকে প্রতিবছর ঐ দিনে পালনীয় অনুষ্ঠান জন্মদিনরূপে উদ্‌যাপন করা হয়। জন্ম তারিখ অথবা জ্যোতিষশাস্ত্রের হিসাব-নিকাশের মাধ্যমে পালনীয় এটি শিশু বা ব্যক্তির বার্ষিকভিত্তিক অনুষ্ঠান।
একক পরিবারে বাবা, মা, ভাই অথবা বোন রয়েছে - যারা শিশুর জন্মকালীন সময়ে সংশ্লিষ্ট থাকেন।
কিছু দেশে বৈধভাবে বিবাহ-পর্ব সম্পন্ন না হয়ে বাবা-মায়ের মিলনে শিশু ভূমিষ্ঠ হলে ওই শিশু জারজ সন্তান বা *অবৈধ শিশু* নামে পরিচিতি পায় বা বিবেচনা করা হয়।

## আধ্যাত্মিক প্রভাব

জ্যোতিষশাস্ত্রে বিশ্বাস করা হয় যে, জন্মকালীন সময়ে প্রতিটি ব্যক্তির জীবনই আকাশের সূর্য, চন্দ্র এবং গ্রহাদির ভূ-কেন্দ্রিক অবস্থান কিংবা দিগন্ত রেখার উপর তার ভাগ্যরেখা ও আয়ু নির্ভরশীল। জন্মগত তালিকায় হিসাব-নিকাশের সাহায্যে সময়, তারিখ এবং জন্মস্থানের অবস্থান ব্যবহার করা হয়। এরফলে জ্যোতিষী কর্তৃক প্রয়োজনীয় পাথর, মণি-মুক্তা ইত্যাদি ব্যবহার করে ভাগ্যরেখা পরিবর্তন কিংবা আয়ু বৃদ্ধিকল্পে চক্রাকারে আবর্তিত রাহুকে দূর করার জন্য চেষ্টা চালানো হয়। প্রোটেস্ট্যান্ট খ্রীষ্টান সম্প্রদায় আবারো জন্মগ্রহণের কথা বিশ্বাস করেন। এরফলে ঈশ্বরকে পাবার লক্ষ্যে সকল দুঃখ-দুর্দশা থেকে পরিত্রাণ ও ঐশ্বরিক শক্তি প্রয়োগে বিশ্বাসীকে রক্ষা করার কথা তুলে ধরা হয়েছে। কর্ম মতবাদ অনুযায়ী পুনর্জন্মে বিশ্বাসী ব্যক্তিগণ বিশ্বাস করেন যে মৃ্ত্যু পরবর্তীকালে তার আবারো পুনর্জন্ম ঘটবে। খ্রিস্টীয় মতবাদ অনুযায়ী প্রভু যীশু পবিত্র দেহ নিয়ে পৃথিবীতে জন্মগ্রহণ করেন। *ঈশ্বরের পুত্র* হিসেবে তিনি কোন পুরুষের সঙ্গম ছাড়াই কুমারী মাতা মেরীর গর্ভে জন্মেছিলেন বলে বিশ্বাস করা হয়।

## জটিল অবস্থা

জন্মকালীন সময়ে শারীরিক কিংবা মানসিক ভারসাম্যহীনতাজনিত জন্মের ত্রুটি হতে পারে। জন্মগত প্রক্রিয়ায় ব্যথা অনুভূত হলে পরবর্তীকালে শিশুর জীবনে ঐ ব্যথা প্রবাহিত হতে পারে। গর্ভকালীন জটিলতা গর্ভস্রাব কিংবা অনৈচ্ছিক গর্ভপাতের কারণেও সৃষ্টি হয়। বন্ধ্যাত্বতা ঘোঁচাত আধুনিক যন্ত্র ব্যবহার, ঔষধ প্রয়োগ, মানসিক উদ্দীপনা অথবা আচরণ পরিবর্তনের মাধ্যমে গর্ভধারণের সম্ভাবনা বৃদ্ধি করা হয়। অনেক সময় অপরিপক্ক জন্মগ্রহণ গর্ভধারণের পূর্ণকালীন সময়ের পূর্বে ঘটে থাকে। মৃত অবস্থায় ভ্রুণ বা শিশু জন্ম নিলে তা স্টিলবার্থ নামে পরিচিত। সিজারিয়ান শিশুর জন্মের পর ভিব্যাক পদ্ধতির মাধ্যমে যোনীনালী দিয়ে সন্তানের জন্ম হয়ে থাকে।

## তথ্যসূত্র
# বরগীত

বৰগীত: "আলো ম‍ই কি কহবো দুখ"
 রাগ: *ভাটিয়ালী*
 রচয়িতা: মাধবদেব
শিল্পী : ডঃ অশ্বিনী ভিড়ে দেশপাণ্ডে
**বরগীত** অসমের নব-বৈষ্ণব ধৰ্মের হোতা শংকরদেব এবং মাধবদেব দ্বারা ব্ৰজৱলি ভাষায় রচিত, উচ্চ আধ্যাত্মিক ভাবপূৰ্ণ, নিৰ্দিষ্ট রাগ বিশিষ্ট, এক বিশেষ শৈলীর গীত। বরগীতকে বাণীকান্ত কাকতি মহান সঙ্গীত, কালিরাম মেধি স্বর্গীয় সঙ্গীত এবং দেবেন্দ্ৰনাথ বেজেবরুয়া পবিত্র সঙ্গীত বলে আখ্যা দিয়েছেন। শঙ্করদেব প্রায় দুই শত চল্লিশটি বরগীত রচানা করলেও এক অগ্নিকান্ডে তাঁর অধিকাংশ রচনা ধ্বংসপ্রাপ্ত হয় এবং মাত্র পঁয়ত্রিশটি গীত উদ্ধার করা সম্ভব হয়। মাধবদেব দুইশতের অধিক বরগীত রচনা করেন। ১৪৮৮ খ্রিষ্টাব্দে শঙ্করদেব রচিত *মন মেরি রাম চরনহি লাগু* ইতিহাসের প্রথম বরগীত।

## বিষয়বস্তু

বরগীতে কৃষ্ণের শৈশবের বিভিন্ন প্ৰকার লীলা, দুষ্টুমি, খেলা, চাতুরি, চৌৰ্য্যবৃত্তি ও কৈশোরে গোপী লীলা, গোপিনীদের কৃষ্ণ বিরহ ও কৃষ্ণ প্ৰেমের ব্যাকুলতা, বন্ধু উদ্ধবের কৃষ্ণের প্ৰতি প্ৰেম ও ভক্তি, কৃষ্ণবিহীন বৃন্দাবনের অন্ধকার চিত্ৰ অঙ্কিত হয়েছে। কোনো কোনো বরগীতে মানব জীবনের নশ্বরতা, ধন-জন, রূপ-যৌবনের অস্থায়িত্ব, কাম-ক্ৰোধাদি রিপুদমনে ভক্তিৰ মাহাত্ম্য, মুক্তির জন্য ভক্তের ভগবানের নিকটে আত্মসমৰ্পণ ইত্যাদি পারমাৰ্থিক তত্ত্বও বৰ্ণিত হয়েছে।

## সংগীত শৈলী

এই ভক্তি গীতসমুহ ভারতীয় শাস্ত্রীয় সংগীতের এক স্বতন্ত্ৰ ধারা। ভারতের অন্যান্য শাস্ত্ৰীয় সংগীতৰ মতোই এই গীতসমুহ কেদার, ধনশ্ৰী, সিন্ধুরা ইত্যাদি বিভিন্ন রাগভিত্তিক। এই গীতে কোনো বাদ্যযন্ত্ৰের আবশ্যক না হলেও সাধারণতঃ পরিবেশনের সময় খোল, ও বাঁশির প্ৰয়োগ করা হয়। বরগীত শুরু করার পূর্বে 'রাম', 'হরি', 'গোবিন্দ' ইত্যাদি শব্দ উচ্চারণ করে আলাপ গাইতে হয়, যা 'রাগ দিয়া' বা 'রাগ তান' নামে পরিচিত। এই সঙ্গীতে তাল ব্যবহৃত না হলেও পরিবেশনের সময় ব্যবহার করা হয়ে থাকে। তখন নির্দিষ্ট রাগে নির্দিষ্ট তাল ব্যবহৃত হয়, যেমন খরমানতাল ব্যবহৃত হয় কল্যাণ রাগের সাথে, ইত্যাদি। এই গীত ধ্রুপদের মতো গম্ভীর প্রকৃতির।

## তথ্যসূত্র

## আরো পড়ুন

* Barua, B K (১৯৫৩), "Sankaradeva: His Poetical Works", Kakati, Banikanta (সম্পাদক), *Aspects of Early Assamese Literature*, Gauhati: Gauhati University
* Mahanta, Bapchandra (২০০৮)। *Borgeet* (Assamese ভাষায়) (2nd সংস্করণ)। Guwahati: Students' Stores।`{{বই উদ্ধৃতি}}`: উদ্ধৃতি শৈলী রক্ষণাবেক্ষণ: অচেনা ভাষা (লিঙ্ক)
* Das-Gogoi, Hiranmayee (৬ ডিসেম্বর ২০১১)। "Dhrupadi Elements of Borgeet"। Society for Srimanta Sankaradeva। ২৬ মার্চ ২০১৫ তারিখে মূল থেকে আর্কাইভকৃত। সংগ্রহের তারিখ ২৩ অক্টোবর ২০১২।

## বহিঃসংযোগ

* DHRUPADI ELEMENTS OF BORGEET  ওয়েব্যাক মেশিনে আর্কাইভকৃত ২৬ মার্চ ২০১৫ তারিখে
* Bõrgīt - The Crown Pearls of Music
* Borgeet - Assamese Holy Songs
* nilacharai.com  ওয়েব্যাক মেশিনে আর্কাইভকৃত ২৪ জুন ২০১৬ তারিখে
* শংকরদেব বিরচিত বরগীত (পায়ে পরি হরি)
* মাধবদেব বিরচিত বরগীত (পামরু মনাই কমনে)  ওয়েব্যাক মেশিনে আর্কাইভকৃত ২৫ ডিসেম্বর ২০১১ তারিখে
# ভাংড়া (নৃত্য)
সংক্ষিপ্ত ইউআরএল

২০১০ সালে কানাডায় ভাংড়া নৃত্য মঞ্চস্থ হয়
**ভাংড়া** (গুরুমুখী: ਭੰਗੜਾ (গুরুমুখী), بھنگڑا (ফার্সি বর্ণমালা); উচ্চারণ আ-ধ্ব-ব:pə̀ŋɡɽaː) ভারত ও পাকিস্তানের পাঞ্জাব অঞ্চলের একটি একটি লোকনৃত্য। বৈশাখী উৎসব উদযাপনের অঙ্গ হিসেবে এই নৃত্যের জন্ম। বর্তমানে শিখ সম্প্রদায় এই নৃত্যকে জাতীয় ও আন্তর্জাতিক দরবারে তুলে ধরে এর জনপ্রিয়তা বৃদ্ধি করেছেন।

ভাংড়া (নৃত্য)
## আরও পড়ুন

* Dhillon, Iqbal Singh. 1998. *Folk Dances of Panjab*. Delhi: National Book Shop.
* Schreffler, Gibb Stuart. 2010. *Signs of Separation: Dhol in Punjabi Culture*. University of California, Santa Barbara.

## বহিঃসংযোগ

* কার্লিতে ভাংড়া (নৃত্য) (ইংরেজি)
* www.Bhangra.org  ওয়েব্যাক মেশিনে আর্কাইভকৃত ৯ নভেম্বর ২০২০ তারিখে
* Bhangra News, Music Videos & Interviews -
# করমণ্ডল উপকূল
সংক্ষিপ্ত ইউআরএল

ভারতীয় উপদ্বীপের দক্ষিণ পূর্ব উপকূলের নাম **করমণ্ডল উপকূল** (তামিল: சோழமண்டலக் கடற்கரை, প্রতিবর্ণী. **চোলমণ্ডল কডরকরৈ**)। এটি বঙ্গোপসাগরের সংলগ্ন। এর উপর সমগ্র তামিলনাড়ু ও অন্ধ্রপ্রদেশ রাজ্যের উপকূল অংশ পড়ে। এই উপকূলের দক্ষিণ অংশে উপকূল থেকে একটু জমির ভিতরে পূর্বঘাট পর্বতমালা তীরের সমান্তরালে অবস্থিত। অনেক নদী পূর্ব ঘাটকে কেটে বিচ্ছিন্ন কয়েকটি অংশে ভাগ করেছে।

করমণ্ডল উপকূলে বছরে দু-বার বৃষ্টিপাত হয়। মৌসুমি বায়ু ফিরে যাওয়ার ফলে আকাশ প্রায় মেঘমুক্ত থাকে। তাই এই সময় খুব একটা বৃষ্টিপাত ঘটেনা। তবে প্রত্যাগমনকারী মৌসুমি বায়ুর প্রভাবে করমণ্ডল উপকূলে বৃষ্টিপাত হয়।
# ই-রুপি

| ডিজিটাল ভারতীয় টাকা (e₹) |
| --- |
|  ডিজিটালর রুপির লোগো  ডিজিটাল ব্যাংকনোট ও কয়েন |
| আইএসও ৪২১৭ |
| কোড | INR |
| একক |
| প্রতীক | e₹ |
| বিবরণ |

**ই-রুপি** (**e₹**) হল ভারতীয় রিজার্ভ ব্যাঙ্ক দ্বারা পরিকল্পিত ভারতীয় টাকার একটি ডিজিটাল সংস্করণ, যা ভারতের কেন্দ্রীয় ব্যাঙ্ক তথা ভারতীয় রিজার্ভ ব্যাঙ্কের পূর্ণ নিয়ন্ত্রণে 'সিবিডিসি' ডিজিটাল মুদ্রা হিসাবে জারি থাকবে।

ই-রুপি প্রচলন করার প্রস্তবনা ২০১৭ খ্রিস্টাব্দের জানুয়ারি মাসে গ্রহণ করা হয়েছিল এবং ২০২২-২৩ আর্থিক বৎসরে চালু করার কথা বলা হয়েছিল। ব্লকচেইন প্রযুক্তির উপর ভিত্তি করে ডিজিটাল মুদ্রা প্রচলনের পরিকল্পনা নেওয়া হয়।

প্রচলিত ভারতীয় মুদ্রা বা ব্যাঙ্কনোটের মতো এটিকে স্বতন্ত্রভাবে শনাক্ত করা সম্ভব হবে এবং এর দায়ভার ভারতীয় রিজার্ভ ব্যাঙ্কের উপর বর্তাবে। অনলাইন এবং অফলাইন দু-ই পদ্ধতিতে লেনদেন সম্ভব হবে।

## পাইলট ডিজিটাল রুপি

পাইকারির ক্ষেত্রে লেনদেনের জন্য  ডিজিটাল মুদ্রা **ই-রুপি**  ২০২২ খ্রিস্টাব্দের ১ নভেম্বর হতে চালু হয়। , ২০২২ খ্রিস্টাব্দের ১ ডিসেম্বর হতে সর্বসাধারণের জন্য খুচরা ক্ষেত্রেও সীমিতভাবে পাইলট ডিজিটাল মুদ্রা চালু হয়েছে।

## পেক্ষাপট

বিগত কয়েক বৎসর ধরে ক্রমাগত ইন্টারনেট জগতে বিদ্যমান  গুপ্তমুদ্রা তথা ক্রিপ্টোকারেন্সি (যেমন, বিটকয়েন) লেনদেনের ফলে মানুষের লোকসানের মুখে পড়ার বা প্রতারিত হওয়ার খবর ছিল। এই ব্যাপারে দেশের কেন্দ্রীয় তদন্তকারী সংস্থা তদন্তও শুরু করেছে। ইতোমধ্যে বিশ্বের প্রায় ৬০টি দেশের কেন্দ্রীয় ব্যাঙ্ক ডিজিটাল মুদ্রা জারি করেছে। ভারত সরকারের নিয়ন্ত্রণে ভারতীয় রিজার্ভ ব্যাঙ্কের ডিজিটাল মুদ্রায় লেনদেনে ঝুঁকি কমবে এবং অন্যদিকে আন্তর্জাতিক ডিজিটাল লেনদেন ব্যবস্থায় গতি আসবে। এই লক্ষেই ভারতীয় রিজার্ভ ব্যাঙ্কের- *ই-রুপি* (e₹)।

## বৈশিষ্ট্য

* ব্লকচেইন প্রযুক্তি নির্ভর ডিজিটাল মুদ্রা
* সাধারণের জন্য খুচরা এবং আর্থিক প্রতিষ্ঠানের জন্য পাইকারি লেনদেন
* সাধারণ বা প্রচলিত মুদ্রার বৈশিষ্ট্য ডিজিটাল মুদ্রায় যোগ  করার লক্ষ্য।

## তথ্যসূত্র
# ভারতীয় সংখ্যা পদ্ধতি
সংক্ষিপ্ত ইউআরএল

**ভারতীয় সংখ্যা পদ্ধতি** ভারতসহ বাংলাদেশ, নেপাল, পাকিস্তান এবং শ্রীলঙ্কায় ব্যবহৃত হয়। এটা বৈদিক সংখ্যা পদ্ধতির অনুকরণে চলে যাতে ৯,৯৯৯ এর থেকে বড় সংখ্যাকে দুই-তিন অঙ্কের অংশে ভাগ করা হয় যা বহির্বিশ্বে প্রচলিত শুধুমাত্র তিন অঙ্কের অংশ থেকে আলাদা।

আরবি এবং ভারতীয় সংখ্যা পদ্ধতিকে নিচের মত করে সম্পর্কিত করা যায় :

১ লক্ষ/লাখ (১,০০,০০০) = ১০০ হাজার (১০০,০০০)

১ কোটি/ক্রোর (১,০০,০০,০০০) = ১০ মিলিয়ন (১০,০০০,০০০)

## সংখ্যার নাম

| বাংলা | ভারতীয় পদ্ধতিতে সংখ্যা  | ১০ এর ঘাত |
| --- | --- | --- |
| এক | ১ | ১০০ |
| দশ | ১০ | ১০১ |
| একশত | ১০০ | ১০২ |
| হাজার | ১,০০০ | ১০৩ |
| দশ হাজার/অযুত | ১০,০০০ | ১০৪ |
| লক্ষ | ১,০০,০০০ | ১০৫ |
| নিযুত | ১০,০০,০০০ | ১০৬ |
| কোটি | ১,০০,০০,০০০ | ১০৭ |
| দশ কোটি | ১০,০০,০০,০০০ | ১০৮ |
| একশ কোটি | ১,০০,০০,০০,০০০ | ১০৯ |
|  | ১০,০০,০০,০০,০০০ | ১০১০ |
| খরব/এক খরব | ১,০০,০০,০০,০০,০০০ | ১০১১ |
| দশ খরব | ১০,০০,০০,০০,০০,০০০ | ১০১২ |
| নীল/এক নীল | ১,০০,০০,০০,০০,০০,০০০ | ১০১৩ |
| দশ নীল/এক কোটি কোটি  | ১০,০০,০০,০০,০০,০০,০০০ | ১০১৪ |
|  | ১,০০,০০,০০,০০,০০,০০,০০০ | ১০১৫ |
|  | ১০,০০,০০,০০,০০,০০,০০,০০০ | ১০১৬ |
|  | ১,০০,০০,০০,০০,০০,০০,০০,০০০ | ১০১৭ |
|  | ১০,০০,০০,০০,০০,০০,০০,০০,০০০ | ১০১৮ |

## তথ্যসূত্র
# পাঞ্জাবের অর্থনীতি, ভারত

পাঞ্জাবের অর্থনীতি| মুদ্রা | ভারতীয় টাকা (₹) |
| পরিসংখ্যান |
| জিডিপি | ₹৫.৭৮ লক্ষ কোটি ($৮৪ বিলিয়ন মার্কিন ডলার) (২০১৯-২০) |
| জিডিপি ক্রম | ১৪তম |
| জিডিপি প্রবৃদ্ধি | ১০.৭% (২০১৭-১৮) |
| মাথাপিছু জিডিপি | ₹ ১,৫৩,০৬১ (ইউএস$ ১,৮৭০.৯১) (২০১৮-১৯) |
| মাথাপিছু জিডিপি ক্রম | ১৫তম |
| খাত অনুযায়ী জিডিপি | কৃষি ৩০% শিল্প ২৪% পরিষেবা ৪৬% (২০১৭-১৮) |
| বেকারত্ব | ৬% (২০১৫-১৬) |
| সরকারি অর্থসংস্থান |
| সরকারি ঋণ | জিএসডিপি-এর ৩৯.৭% (২০১৯-২০) |
| বাজেটের ভারসাম্য | -₹১৯,৬৫৮ কোটি (ইউএস$ ২.৪ বিলিয়ন) (জিএসডিপি-এর ৩.৪%) (২০১৯-২০) |
| রাজস্ব | Rs. ৯৪,১৯৫ কোটি (US$ ১১.৫১ বিলিয়ন) (২০১৯-২০) |
| ব্যয় | ₹১.৫৮ লক্ষ কোটি ($২৩ বিলিয়নমার্কিন ডলার) (২০১৯-২০) |
|  |

পাঞ্জাবের রাস্তা, রেল, বিমান এবং নদী পরিবহন সংযোগ সহ তুলনামূলকভাবে উন্নত অবকাঠামো রয়েছে, যা রাজ্য জুড়ে বিস্তৃত। এই রাজ্যটি ভারতে ২০১২ সালের সর্বনিম্ন দারিদ্র্যের হারের রাজ্যগুলির মধ্যে একটি ছিল, পাঞ্জাবের দারিদ্র্যের হার ৮ শতাংশ। পাঞ্জাবও শক্তিশালী অর্থনৈতিক প্রবৃদ্ধি দেখেছে, তবে ২০০৫ সাল থেকে রাজ্যটির প্রবৃদ্ধি ভারতের জাতীয় গড়ের নিচে নেমে গেছে।

পাঞ্জাব ভারত সরকার কর্তৃক সংকলিত পরিসংখ্যানের তথ্যের ভিত্তিতে সেরা কর্মক্ষমতা রাজ্য পুরস্কার জিতেছে। ২০১২ সালে, রাজ্যটি ভারতে সামগ্রিকভাবে রেমিট্যান্সের মধ্যে অন্যতম ছিল, যার পরিমাণ কেরালা এবং তামিলনাড়ুর পিছনে $৬৬.১৩ বিলিয়ন ডলারে দাঁড়িয়েছে।

## ম্যাক্রো-অর্থনৈতিক প্রবণতা

পরিসংখ্যান ও কর্মসূচী বাস্তবায়ন মন্ত্রকের অনুমান অনুসারে, তালিকাটি বাজার মূল্যে পাঞ্জাবের মোট রাজ্য দেশীয় পণ্যের প্রবণতা দেখায়। ইউনিয়ন সরকারের ঐতিহ্যগত দীর্ঘমেয়াদী আর্থিক নীতি হ'ল ভাল-সম্পাদনকারী রাজ্যগুলিকে পুরস্কৃত করা।

| বছর | মোট রাজ্য আভ্যন্তরীণ উৎপাদন (ভারতীয় টাকা/দশ মিলিয়ন/কোটি) |
| --- | --- |
| ১৯৮০ | ৫০,২৫০ |
| ১৯৮৫ | ৯৫,০৬০ |
| ১৯৯০ | ১,৮৮,৮৩০ |
| ১৯৯৫ | ৩,৮৬,১৫০ |
| ২০০০ | ৬,৬০,১০০ |
| ২০০৫ | ৯,২৫,৩৮০ |
| ২০১১ | ২২,১৩,৩২০  |

## তথ্যসূত্র

## বহিঃসংযোগ
# আফগানিস্তান-পাকিস্তান সীমান্তে সংঘর্ষ
সংক্ষিপ্ত ইউআরএল

| আফগানিস্তান-পাকিস্তান সীমান্ত সংঘর্ষ |
| --- |
| তালেবান বিদ্রোহ – খাইবার পাখতুনখোয়ায় বিদ্রোহের অংশ |
|  ডুরান্ড লাইন (লাল); যা আফগানিস্তান ও পাকিস্তানের মধ্যে সীমান্ত নির্দেশ করে। |
|

|  |  |
| --- | --- |
| তারিখ | ১৯৪৯–৫০, ১৯৬০–৬১, ১৯৭৩–৯২, ২০০৭–বর্তমান |
| অবস্থান | পূর্ব আফগানিস্তান ও খাইবার পাখতুনখোয়া আন্তর্জাতিক সীমান্ত বরাবর |
| অবস্থা |
মাঝে মাঝে সংঘর্ষ  |

 |
| বিবাদমান পক্ষ |
|  আফগানিস্তান **Supported by:**  সোভিয়েত ইউনিয়ন (১৯৬০–১৯৯১)

---

 Tehrik-i-Taliban Pakistan (since 2012)  Jamaat-ul-Ahrar (2015–2020) |  Pakistan |
| সেনাধিপতি ও নেতৃত্ব প্রদানকারী |
| **1949–19501960–1961**  Mohammed Zahir Shah (Former King of Afghanistan)

---

**1973–1992**  Mohammed Daoud Khan (Former President of Afghanistan)  Nur Muhammad Taraki (Former General Secretary of Afghanistan)  Hafizullah Amin (Former General Secretary of Afghanistan)  Babrak Karmal (Former General Secretary of Afghanistan)  Mohammad Najibullah (Former President of Afghanistan)

---

**2007–present**  Hibatullah Akhundzada (Leader of Afghanistan)  Ashraf Ghani (Former President of Afghanistan)  Hamid Karzai (Former President of Afghanistan)

---

 Noor Wali Mehsud (Leader of TTP)  Fazal Hayat **†** (Former Leader of TTP)  Hakimullah Mehsud **†** (Former Leader of TTP)  Omar Khalid Khorasani **†** (Leader of JuA) | **১৯৪৯–১৯৫০**  লিয়াকত আলী খান

---

**1960–1961**  আইয়ুব খান (Former President of Pakistan)

---

**1973–1992** Zulfikar Ali Bhutto (Former President of Pakistan)  Fazal Ilahi Chaudhry (Former President of Pakistan)  Sheikh Anwarul Haq (Former Acting President of Pakistan)  Fazal Ilahi Chaudhry (Former President of Pakistan)  Muhammad Zia-ul-Haq (Former President of Pakistan)  Ghulam Ishaq Khan (Former President of Pakistan)

---

**2007–present**  Pervez Musharraf (Former President of Pakistan)  Muhammad Mian Soomro (Former Acting President of Pakistan)  Asif Ali Zardari (Former President of Pakistan)  Mamnoon Hussain (Former President of Pakistan)  Arif Alvi (President of Pakistan) |
| জড়িত ইউনিট |
|
Afghan Army
* (Taliban forces)

---

Afghan National Security Forces (until 2021)
* Afghan National Army (ANA)
* Afghan Border Police (ABP)

---

Armed Forces of the Democratic Republic of Afghanistan (until 1992)
* Afghan Air Force
	+ 99th Missile Brigade
* KhAD
* Sarandoy
 |
Pakistan Armed Forces (Northern Command)
* Pakistan Army
	+ XI Corps
	+ Frontier Corps
* Pakistan Air Force
 |

১৯৪৯ সাল থেকে আফগান সশস্ত্র বাহিনী ও পাকিস্তান সশস্ত্র বাহিনীর মধ্যে আফগানিস্তান-পাকিস্তান সীমান্তে মাঝে মাঝে সশস্ত্র সংঘর্ষ এবং গোলাগুলির একাধিক ঘটনা ঘটেছে। দুইটি দেশের মধ্যে সর্বশেষ শত্রুতা শুরু হয় ২০০৭ সালের এপ্রিলে, যখন তাহরিক-ই-তালেবান পাকিস্তান এবং জামাত–উল–আহরারের জিহাদিরা সীমান্তে মোতায়েনকৃত পাকিস্তানের নিরাপত্তা কর্মীদের লক্ষ্যবস্তু করতে আফগানিস্তানের ভূখণ্ড ব্যবহার করে। কিছু *কূটনীতিক* বলেন, আফগান মাটিতে তেহরিকে তালেবান পাকিস্তানের জিহাদিদের উপস্থিতি হওয়ার কারণে পাক নিরাপত্তা বাহিনীর দ্বারা আফগান ভূখণ্ডে বিক্ষিপ্ত গোলাবর্ষণের কারণ এর সূচনা হয়।

## তথ্যসূত্র
# ১৮তম সার্ক শীর্ষ সম্মেলন
সংক্ষিপ্ত ইউআরএল

১৮তম সার্ক শীর্ষ সম্মেলনে তৎকালীন আফগান রাষ্ট্রপতি আশরাফ গনির সাথে নরেন্দ্র মোদীর সাক্ষাৎ
**১৮তম সার্ক শীর্ষ সম্মেলন** ২৬-২৭ নভেম্বর ২০১৪ সালে নেপালের রাজধানী কাঠমান্ডুতে অনুষ্ঠিত হয়েছিল। সম্মেলনের উদ্দেশ্য ছিল শান্তি ও সমৃদ্ধি, সমগ্র অঞ্চল জুড়ে সহজ ট্রানজিট-পরিবহনের জন্য সদস্য রাষ্ট্রগুলির মধ্যে সংযোগ বৃদ্ধি করা। নেপালের তৎকালীন প্রধানমন্ত্রী সুশীল কৈরালা রাষ্ট্রীয় সভা গৃহে অনুষ্ঠিত এই অনুষ্ঠানের সভাপতি ছিলেন। এর আগে ২০১১ সালে তিন বছরের ব্যবধানে শীর্ষ সম্মেলনটি সালে মালদ্বীপে অনুষ্ঠিত হয়েছিল।

## পটভূমি

২৬ মে ২০১৪ সালে সার্কভূক্ত দেশে সমুহের রাষ্ট্রপ্রধান/সরকার প্রধানরা নয়াদিল্লিতে নরেন্দ্র মোদির শপথ গ্রহণ অনুষ্ঠানে যোগদান করেন এবং পরের দিন তারা নবনিযুক্ত ভারতীয় প্রধানমন্ত্রী নরেন্দ্র মোদির সাথে উচ্চ পর্যায়ের আলোচনা করেন যা মিডিয়াতে মিনি সার্ক শীর্ষ সম্মেলন হিসেবে দেখানো হয়ে ছিল। সেখানে সার্ক উদ্যোগকে পুনরুজ্জীবিত করতে সম্মত হয় এবং নেপালে দ্রুততম সময়ে একটি শীর্ষ সম্মেলন করার বিষয়ে সম্মত হয়। ২০১৪ সালের ২৬ নভেম্বর দুই দিনের সার্ক শীর্ষ সম্মেলনটি ছিল বহুপাক্ষিক সংস্থার ১৮তম অধিবেশন।

## অংশগ্রহণকারী

## তথ্যসূত্র
# সাসেপ
সংক্ষিপ্ত ইউআরএল

**দক্ষিণ এশীয় সহযোগিতামূলক পরিবেশ কর্মসূচি** (সংক্ষেপে **সাসেপ**) হলো দক্ষিণ এশিয়া অঞ্চলে পরিবেশগত সুরক্ষা, ব্যবস্থাপনা, প্রসার ও সহযোগিতার লক্ষ্যে প্রতিষ্ঠিত একটি আন্তর্জাতিক সংস্থা। ১৯৮২ সালে সাসেপ প্রতিষ্ঠিত হয়। আফগানিস্তান, নেপাল, পাকিস্তান, বাংলাদেশ, ভারত, ভুটান, মালদ্বীপ ও শ্রীলঙ্কা সাসেপের সদস্যরাষ্ট্র।

## পরিচালনা পরিষদ

পরিচালনা পরিষদ (জিসি) হলো সাসেপের অভ্যন্তরীণ আলোচনা ও পর্যালোচনার দায়িত্বে নিযুক্ত মুখ্য সংগঠন। পরিচালনা পরিষদ সাসেপের সকল নীতি ও কর্মসূচি নির্ধারণ করে থাকে। সাসেপের সদস্যরাষ্ট্রসমূহের মন্ত্রীপর্যায়ের প্রতিনিধিদের সমন্বয়ে এই পরিচালনা পরিষদ গঠিত হয়। সাসেপের গঠনতন্ত্র অনুযায়ী প্রতি বছর একবার পরিচালনা পরিষদের সম্মেলন অনুষ্ঠিত হয়। ১৯৮২ সালে আইনত গঠিত হওয়ার পর সাসেপের বারোটি সম্মেলন ও তিনটি বিশেষ অধিবেশন অনুষ্ঠিত হয়েছে।

## পরামর্শক কমিটি

পরামর্শক কমিটি (সিসি) পরিচালনা পরিষদ কর্তৃক গৃহীত নীতি, কৌশল ও কর্মসূচির বাস্তবায়ন ত্বরান্বিত করার দায়িত্ব পালন করে। পাশাপাশি পরামর্শক কমিটি সাসেপ সচিবালয়কে তার কার্যক্রমে সহায়তা প্রদান করে। কলম্বোতে আবাসিক এই কমিটি সদস্য দেশগুলোর কূটনৈতিক মিশনের দায়িত্বশীল প্রতিনিধিদের সমন্বয়ে গঠিত।

## জাতীয় ফোকাল পয়েন্ট

সাসেপ সচিবালয়ের কাজের সুবিধার্থে এবং সচিবালয়ের সাথে স্ব-স্ব সদস্যদেশের যোগাযোগ মাধ্যম হিসেবে প্রতিটি দেশ নিজস্ব জাতীয় ফোকাল পয়েন্ট (এনএফপি) নিযুক্ত করে। এনএফপি সচিবালয়ের সমন্বয়ে জাতীয় পর্যায়ে সাসেপের কার্যক্রমের বাস্তবায়ন ও পর্যবেক্ষণ করে থাকে।

## বিষয়ভিত্তিক ফোকাল পয়েন্ট

বিষয়ভিত্তিক ফোকাল পয়েন্ট সচিবালয়কে প্রকল্প নির্ধারণ, গঠন, বাস্তবায়ন ও পর্যবেক্ষণে সহযোগিতা করে। প্রতিটি বিষয়ভিত্তিক কাজের জন্য নির্ধারিত দেশ একটি বিশেষজ্ঞ প্রতিষ্ঠান নির্বাচন করে এবং একজন লিয়াজোঁ কর্মকর্তাকে নিযুক্ত করে।

## সচিবালয়

একজন মহাসচিব, বিশেষজ্ঞ দল এবং প্রশাসনিক ও সহায়ক কর্মকর্তা ও কর্মচারীদের নিয়ে সচিবালয় গঠিত হয়। সাসেপের সচিবালয় শ্রীলঙ্কার রাজধানী কলোম্বোয় অবস্থিত এবং শ্রীলঙ্কা সরকারের সরাসরি পৃষ্ঠপোষকতা লাভ করে।

## তথ্যসূত্র

## বহিঃসংযোগ

* সাসেপের দাপ্তরিক ওয়েবসাইট
# সাউথ এশিয়ান ফেডারেশন অব অ্যাকাউন্ট্যান্টস
সংক্ষিপ্ত ইউআরএল

সাউথ এশিয়ান ফেডারেশন অব অ্যাকাউন্ট্যান্টস| অবস্থা | সার্কভুক্ত |
| সভাপতি | এ এস এম নাইম |
| উপ-সভাপতি | সুবোধ কুমার কর্ন (Dr.) Suvod Kumar Karn |
| ওয়েবসাইট | www.esafa.org |

**সাউথ এশিয়ান ফেডারেশন অব অ্যাকাউন্ট্যান্টস** (ইংরেজি: South Asian Federation of Accountants) বা সংক্ষেপে **সাফা** (SAFA) দক্ষিণ এশীয় আঞ্চলিক সহযোগিতা সংস্থা (সার্ক) এর ৮টি দেশের একটি পেশাদারী হিসাববিদ সংস্থা। সার্কভুক্ত দেশসমূহের জনস্বার্থ ও অর্থনৈতিক উন্নয়নের জন্য এই সংগঠন কাজ করে থাকে।

## ইতিহাস

সাউথ এশিয়ান ফেডারেশন অব অ্যাকাউন্ট্যান্টস সংগঠনটি ১৯৮৪ সালে প্রতিষ্ঠিত হয়েছিল। এটি সার্কের অন্তর্গত একটি প্রতিষ্ঠান। এর উদ্দেশ্য নতুন কোন পদ্ধতি বা মানগত পরিবর্তন তৈরী করা নয়, বরং পারস্পরিক সম্পর্ক উন্নয়নের মাধ্যমে সাধারণ জ্ঞান বৃদ্ধি ও আন্তর্জাতিক হিসাবরক্ষণ আদর্শের অনুরূপ মান বজায় রাখা। আন্তর্জাতিক এবং অঞ্চলভিত্তিক পারস্পরিক সহযোগিতা ও হিসাবরক্ষণ পেশার মান উন্নয়নের লক্ষ্যে ভারত, পাকিস্তান, নেপাল,  শ্রীলঙ্কা ও বাংলাদেশের চার্টার্ড অ্যাকাউন্ট্যান্টস ইনস্টিটিউটগুলিকে অর্থাৎ রাজকীয় সনদপ্রাপ্ত হিসাববিদদের সংস্থাগুলিকে নিয়েই এটি প্রতিষ্ঠা করা হয়। বর্তমানে ভুটান, আফগানিস্তান এবং মালদ্বীপ সাফা'র পর্যবেক্ষক। সাউথ এশিয়ান ফেডারেশন অব অ্যাকাউন্ট্যান্টস সংগঠনটি দক্ষিণ এশিয়ার হিসাবরক্ষণ পেশার সঙ্গে সংশ্লিষ্ট প্রতিষ্ঠানগুলোর একটি ফোরাম, যার লক্ষ্য ও উদ্দেশ্যে হলো শিক্ষা, প্রশিক্ষণ, কৌশলগত এবং নৈতিক মানদণ্ডের ভিত্তিতে হিসাবরক্ষণ পেশার উৎকর্ষ সাধন করা।

সাউথ এশিয়ান ফেডারেশন অব অ্যাকাউন্ট্যান্টস এর সাবেক সভাপতি ছিলেন বাংলাদেশের সাবেক উপপ্রধানমন্ত্রী জামাল উদ্দিন আহমেদ। তিনি ২ বার এর সভাপতি হয়েছিলেন।

## তথ্যসূত্র
# ক্রিটিকস চয়েস চলচ্চিত্র পুরস্কার

| ক্রিটিকস চয়েস চলচ্চিত্র পুরস্কার |
| --- |
|  |
| বিবরণ | সর্বোত্তম চলচ্চিত্র কীর্তি |
| দেশ | মার্কিন যুক্তরাষ্ট্র |
| পুরস্কারদাতা | ব্রডকাস্ট ফিল্ম ক্রিটিকস অ্যাসোসিয়েশন |
| প্রথম পুরস্কৃত | ১৯৯৬ |
| ওয়েবসাইট | www.criticschoice.com |

**ক্রিটিকস চয়েস চলচ্চিত্র পুরস্কার** (পুরনো নাম **ব্রডকাস্ট ফিল্ম ক্রিটিকস অ্যাসোসিয়েশন পুরস্কার**) হলো ব্রডকাস্ট ফিল্ম ক্রিটিকস অ্যাসোসিয়েশন (বিএফসিএ) কর্তৃক প্রতিবছর আয়োজিত একটি অনুষ্ঠান, যেখানে চলচ্চিত্র জগতের অসাধারণ কাজগুলোকে পুরস্কার প্রদান করা হয়। সপ্তাহব্যাপী মনোনয়নকালে সমালোচকেরা লিখিত ভোট জমা দেন এবং ডিসেম্বরে মনোনীতদের নাম ঘোষণা করা হয়। জানুয়ারিতে ক্রিটিকস চয়েস চলচ্চিত্র পুরস্কার বিতরণী অনুষ্ঠানে নির্বাচিত চলচ্চিত্র ও শিল্পীদের সম্মাননা দেয়া হয়। এছাড়াও বিএফসিএর পরিচালনা পরিষদের বিবেচনায় বিশেষ পুরস্কারও দেয়া হয়ে থাকে।

প্রথমে এই পুরস্কারের নাম ছিল *ক্রিটিকস চয়েস পুরস্কার*। ২০১০ সালে *চলচ্চিত্র* শব্দটি যোগ করা হয় ক্রিটিকস চয়েস টেলিভিশন পুরস্কার থেকে আলাদা করার জন্য। *ক্রিটিকস চয়েস পুরস্কার* বলতে এখন এই দুই ধরনের পুরস্কারকে একত্রে বোঝানো হয়।

## পুরস্কারের বিভাগ

* শ্রেষ্ঠ চলচ্চিত্র (১৯৯৫ থেকে)
* শ্রেষ্ঠ হাস্যরসাত্মক চলচ্চিত্র (২০০৫ থেকে)
* সেরা প্রামাণ্য কাহিনীচিত্র (১৯৯৫-২০০৫)
* শ্রেষ্ঠ অ্যানিমেটেড পূর্ণদৈর্ঘ্য চলচ্চিত্র (১৯৯৮ থেকে)
* শ্রেষ্ঠ বিদেশি ভাষার চলচ্চিত্র (১৯৯৫ থেকে)
* শ্রেষ্ঠ পরিচালক (১৯৯৫ থেকে)
* শ্রেষ্ঠ অভিনেতা (১৯৯৫ থেকে)
* শ্রেষ্ঠ অভিনেত্রী (১৯৯৫ থেকে)
* শ্রেষ্ঠ পার্শ্ব অভিনেতা (১৯৯৫ থেকে)
* শ্রেষ্ঠ পার্শ্ব অভিনেত্রী (১৯৯৫ থেকে)
* শ্রেষ্ঠ তরুণ অভিনয়শিল্পী (১৯৯৬ থেকে)
* শ্রেষ্ঠ অভিনয়শিল্পীদল (২০০১ থেকে)
* শ্রেষ্ঠ মৌলিক চিত্রনাট্য (২০০৯ থেকে)
* শ্রেষ্ঠ মৌলিক চিত্রনাট্য (২০০৯ থেকে)
* শ্রেষ্ঠ সুর (১৯৯৮ থেকে)
* শ্রেষ্ঠ গান (১৯৯৮ থেকে)
* শ্রেষ্ঠ নির্মাণ পরিকল্পনা (২০০৯ থেকে)
* শ্রেষ্ঠ রূপসজ্জা (২০০৯ থেকে)
* শ্রেষ্ঠ পোশাক পরিকল্পনা (২০০৯ থেকে)
* শ্রেষ্ঠ চিত্রগ্রহণ (২০০৯ থেকে)
* শ্রেষ্ঠ চিত্রসম্পাদনা (২০০৯ থেকে)
* শ্রেষ্ঠ ভিজুয়াল ইফেক্টস (২০০৯ থেকে)

### বাতিলকৃত বিভাগ

* শ্রেষ্ঠ পারিবারিক চলচ্চিত্র (১৯৯৭–২০০৭)
* শ্রেষ্ঠ মারপিটধর্মী চলচ্চিত্র (২০০৯-১৯)
* শ্রেষ্ঠ বিজ্ঞান কল্পকাহিনী/ভীতিপ্রদ চলচ্চিত্র (২০০৯-১৯)
* হাস্যরসাত্মক চলচ্চিত্রে শ্রেষ্ঠ অভিনেতা (২০১২ থেকে)
* হাস্যরসাত্মক চলচ্চিত্রে শ্রেষ্ঠ অভিনেত্রী (২০১২ থেকে)
* মারপিটধর্মী চলচ্চিত্রে শ্রেষ্ঠ অভিনেতা (২০১২-২০১৬)
* মারপিটধর্মী চলচ্চিত্রে শ্রেষ্ঠ অভিনেত্রী (২০১২-২০১৬)
* শ্রেষ্ঠ শব্দগ্রহণ (২০০৯-২০১১)

## অনুষ্ঠান

* ১৯৯৫
* ১৯৯৬
* ১৯৯৭
* ১৯৯৮
* ১৯৯৯
* ২০০০
* ২০০১
* ২০০২
* ২০০৩
* ২০০৪
* ২০০৫
* ২০০৬
* ২০০৭
* ২০০৮
* ২০০৯
* ২০১০
* ২০১১
* ২০১২
* ২০১৩
* ২০১৪
* ২০১৫
* ২০১৬
* ২০১৭
* ২০১৮
* ২০১৯
* ২০২০
* ২০২১
* ২০২২

## তথ্যসূত্র

## বহিঃসংযোগ

* Official BFCA website  ওয়েব্যাক মেশিনে আর্কাইভকৃত ২৩ মে ২০১৫ তারিখে
* 2011 Critics' Choice Movie Awards  ওয়েব্যাক মেশিনে আর্কাইভকৃত ১ ফেব্রুয়ারি ২০১৬ তারিখে on VH1
# মায়াবাজার

| Mayabazar |
| --- |
| Theatrical release poster of the Telugu version |
| পরিচালক | কে ভি রেড্ডি |
| প্রযোজক | বি নাগি রেড্ডি Aluri Chakrapani |
| চিত্রনাট্যকার | Kadiri Venkata Reddy |
| কাহিনিকার | Pingali Nagendra Rao |
| শ্রেষ্ঠাংশে | N. T. Rama Rao Savitri S. V. Ranga Rao |
| সুরকার | Ghantasala |
| চিত্রগ্রাহক | Marcus Bartley |
| সম্পাদক | C. P. Jambulingam G. Kalyanasundaram |
| প্রযোজনা কোম্পানি | Vijaya Vauhini Studios |
| মুক্তি | * ২৭ মার্চ ১৯৫৭ (1957-03-27)
 |
| স্থিতিকাল | ১৮৪ মিনিট (Telugu) 174 minutes (Tamil) |
| দেশ | India |
| ভাষা | * Telugu
* Tamil
 |

**মায়াবাজার** কে ভি রেড্ডি পরিচালিত ১৯৫৭ সালের একটি ভারতীয় মহাকাব্যিক কল্পনাধর্মী চলচ্চিত্র। এটি বি নাগি রেড্ডি ও আলুড়ি চক্রপাণি তাঁদের ব্যানার বিজয়া বৌহিনী স্টুডিওসের দ্বারা প্রযোজনা করেন।

## তথ্যসূত্র